	5. Започвайте разговора от най-важното, което сте открили в нечия психоматрица (силни цифрови квадратчета или линии; празни цифрови квадратчета или линии; водещи цифри — второ и четвърто число). Постарайте се веднага да откроите най-важните характеристики, които да предложите на човека за обсъждане. Трябва веднага да насочите вниманието към нещо, на което ще се върнете отново, но едва след около 30 минути разговор. Общата схема на разговора трябва да изглежда така: определете най-важната тема и дайте първите препоръки по нея; започнете да говорите за другите характеристики, но всеки път ги свързвайте с основната тема на разговора.